Unionin yleisen tuomioistuimen tuomio (kahdeksas jaosto) 28.1.2016 – Itävalta vastaan komissio

(asia T‑427/12)

”Valtiontuki — Pankkiala — Saksan ja Itävallan Bayerische Landesbankille sen rakenneuudistuksen yhteydessä myöntämä tuki — Päätös, jossa tuki todetaan soveltuvaksi sisämarkkinoille edellyttäen, että tiettyjä ehtoja noudatetaan — Muulla kuin jäsenvaltion kielellä laaditun alkuperäisen päätöksen kumoaminen — Kumoamiskanne — Kannekelpoinen toimi — Tutkittavaksi ottaminen — Valtiontuen käsite — Etu — Puolustautumisoikeudet — Perusteluvelvollisuus”

1. Kumoamiskanne — Kannekelpoiset toimet — Käsite — Toimet, joilla on sitovia oikeusvaikutuksia — Päätös, jolla ilmoitettu toimenpide luokitellaan valtiontueksi ja todetaan se sisämarkkinoille soveltuvaksi — Soveltamisalaan kuuluminen (SEUT 263 artikla) (ks. 27–31kohta)

2. Kumoamiskanne — Jäsenvaltion nostama kanne — Kanne komission päätöksestä, jolla ilmoitettu toimenpide luokitellaan valtiontueksi ja todetaan se sisämarkkinoille soveltuvaksi — Tutkittavaksi ottaminen ei edellytä oikeussuojan tarpeen osoittamista (SEUT 263 artikla) (ks. 29–30 kohta)

3. Tuomioistuinmenettely — Päätös, jolla oikeudenkäynnin kuluessa korvataan riidanalainen päätös — Uusi seikka — Alkuperäisten vaatimusten ja kanneperusteiden laajentaminen (ks. 38–41 kohta)

4. Valtiontuki — Hallinnollinen menettely — Niiden, joita asia koskee, oikeus tulla kuulluiksi — Ulottuvuus — Tuomioistuinvalvonta — Arviointi ne tiedot huomioiden, jotka olivat käytettävissä päätöksen antamishetkellä (SEUT 108 artiklan 2 kohta ja SEUT 263 artikla; neuvoston asetuksen N:o 659/1999 6 artikla) (ks. 45–55 kohta)

5. Toimielinten säädökset, päätökset ja muut toimet — Perustelut — Perusteluvelvollisuuden laajuus — Valtiontukea koskeva komission päätös (SEUT 107 ja SEUT 296 artikla) (ks. 59–62 kohta)

6. Valtiontuki — Käsite — Edun myöntäminen tuensaajille — Valtion toimet, joilla alennetaan yrityksen vastattavaksi tavallisesti kuuluvia kustannuksia, kuuluvat valtiontuen käsitteen alaan (SEUT 107 artiklan 1 kohta) (ks. 69–80 kohta)

7. Valtiontuki — Kielto — Poikkeukset — Tuki, jonka voidaan katsoa soveltuvan sisämarkkinoille — Rahoitusalan tuet talouskriisin yhteydessä — Komission harkintavalta — Tuomioistuinvalvonta — Rajat (SEUT 107 artiklan 3 kohta; komission tiedonanto 2009/C 195/04) (ks. 81–94 kohta)

8. Talous- ja rahapolitiikka — Talouspolitiikka — Unioni tai jäsenvaltio ei saa olla vastuussa toisen jäsenvaltion sitoumuksista eikä ottaa vastatakseen niistä — Rahoitustuen myöntäminen jäsenvaltiolle, joka on edelleen vastuussa omista sitoumuksistaan velkojiaan kohtaan — Rahoitustuki, joka ei vaikuta haitallisesti siihen, että kyseistä tukea saavaa jäsenvaltiota kannustetaan terveen finanssipolitiikan noudattamiseen — Hyväksyttävyys (SEUT 125 artikla) (ks. 100 ja 101 kohta)

Aihe

Vaatimus kumota Saksan liittotasavallan ja Itävallan tasavallan Bayerische Landesbankille myöntämästä valtiontuesta 25.7.2012 annetun komission päätöksen C(2012) 5062 final (asia SA.28487 (C 16/2009, ex N 254/2009)) 1 artiklan 1 kohdan d alakohta ja 2 kohta, ja sen seurauksena, että kyseinen päätös on kumottu valtiontuesta, jonka Saksa ja Itävalta ovat myöntäneet Bayerische Landesbankille (asia SA.28487 (C 16/2009) (ex N 254/2009)), 5.2.2013 annetun komission päätöksen (EU) 2015/657 (EUVL 2015, L 109, s. 1) 1 artiklalla, vaatimus kumota viimeksi mainitun päätöksen 2 artiklan 1 kohdan d alakohta ja 2 kohta

Ratkaisu

1) Kanne hylätään.